paragraph_text: Šesti križarski rat je naziv za vojni sukob vođen u razdoblju od 1228. do 1229. godine kojeg je predvodio car Svetog Rimskog Carstva Fridrik II. On je zaključio ugovor i desetogodišnje primirje sa sultanom Al-Kamilom prema kojem je Jeruzalemsko Kraljevstvo dobilo natrag Betlehem, Nazaret te cijeli Jeruzalem. Muslimanima su ostali Brdo hrama, Al-Aksa i Kupola na stijeni.